Thomas Tudor

Arlunydd o Gymru oedd Thomas Tudor neu Tomos Tudor (3 Gorffennaf 1785 – 1885) o Drefynwy, Sir Fynwy, Cymru.

Cafodd ei eni yn Nhrefynwy ar y 3 Gorffennaf 1785 ac fe'i bedyddiwyd yn Eglwys Gatholig Santes Fair yn y dref lle'r ymsefydlodd y teulu ychydig ynghynt. Roeddent wedi symud i Drefynwy ar ôl i'r tad fynd yn fethdalwr. Roedd taid Tomos, sef James Tudor Morgan yn Uchel Siryf Sir Forgannwg yn 1744. Llyfrwerthwr oedd ei dad Owen Tudor ac roedd ganddo ddau fachgen a oedd yn arlunwyr da a thalentog. Creodd y tri ohonynt sgetsis a diagramau i lyfr o'r enw Historical Tour in Monmouthshire a broliwyd y llyfr gan yr Archddiacon William Coxe. Dim ond tair-ar-ddeg oed oedd Thomas ar y pryd a'i frawd yn bymtheg oed. 

Rhwng 1809 a 1819, arddangoswyd gwaith y bechgyn yn yr Academi Frenhinol. Portreadau oedd y rhan fwyaf o waith Thomas ac roedd manylder ei luniau o adeiladau yn syfrdanol. Peiniodd gydag olew weithiau ond dyfrliw unlliw oedd y rhan fwyaf o'i waith.

Casglodd rent ar ran Colonel Henry Morgan-Clifford yn Sir Gaerfyrddin a Sir Fynwy. Cododd dŷ ("Tudor House") yn Wyesham, Trefynwy ac roedd ganddo dŷ arall: "Penallt".  Bu farw yn 1855 a chafodd ei gladdu yn Llandidiwg.

Ei waith
Mae gweithiau ganddo heddiw yng nghasgliadau Tate Britain ac Amgueddfa Victoria ac Albert, Llundain, Llyfrgell Genedlaethol Cymru, Aberystwyth, ac amgueddfeydd Cas-gwent a Threfynwy.

bawd|dim|400px|Titlun hwyrolThomas Tudor, The Tate, adalwyd Ebrill 2012

Cyfeiriadau

Categori:Arlunwyr o Gymru
Categori:Genedigaethau 1785
Categori:Marwolaethau 1885
Categori:Pobl o Drefynwy

Categori:Erthygl Pedia Trefynwy